
Latvijas Republikas Saeimai
info@saeima.lv
Par atbalstu WRC Latvijas posma īstenošanai
Ministru kabinets, atbildot uz Latvijas Republikas Saeimas Izglītības, kultūras un zinātnes komisijas Sporta apakškomisijas 2023. gada 20. jūnija vēstuli Nr. 142.1.9/5/2-6-14/23, informē  par plānoto turpmāko rīcību 2024. gada FIA Pasaules rallija čempionāta (turpmāk – FIA WRC) posma organizēšanai Latvijā.
Ministru kabinets, pamatojoties uz 2021. gada 21. decembra sēdē pieņemto lēmumu (prot. Nr. 81 96. §) atbalstīt FIA WRC posma organizēšanu Latvijā 2024. gadā, kā arī, ņemot vērā, ka gadskārtējā valsts budžeta likumprojekta sagatavošanas ietvaros nav apstiprināti līdzekļi FIA WRC posma organizēšanas Latvijā 2024. gadā atbalstam,  2023. gada 13. jūlija sēdē izskatīja un atbalstīja Izglītības un zinātnes ministrijas virzīto jautājumu par valsts budžeta līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" 2023. gadā nepieciešamajam līdzfinansējumam 250 000 euro apmērā, lai nodrošinātu FIA WRC posma organizēšanu Latvijā 2024. gadā.

